作者：刘辰翁
词牌/韵律：金缕曲・贺新郎

paragraphs: 昨醉君家酒。
从今十万八千场，未疏老友。
人道水仙标格俊，不许梅花殿后。
但赢得、一年年瘦。
迤逦聚星楼上雪，待天风、浩荡重携手。
酌君酒，献君寿。
年前春入燕台柳。
看联翩、四辈金鞭，长楸承受。
岂有中朝瓯覆久，更落闽山海口。
端自有、玉堂金斗。
我喜明年申又酉，但乞浆、所得皆醇酎。
拚醉里，送行昼。